### 8.      Beslutning om afsæt for lokalplan - nye boliger på [adresse], Kalundborg

**Åbent**

Sagsnr.: 326-2016-22341       J.nr.: 01.02.05            Dokumentnr.:
326-2016-139378

**Sagstype**

Beslutning.

**Resume og sagens baggrund**

På ejendommen [adresse], Kalundborg (bilag 1), er en
nedslidt bebyggelse nedrevet i 2013. Ejendommen ejes af boligselskabet Alliken.
Domea.dk har på vegne af Alliken haft dialog med Det Tekniske Område, og der er
udarbejdet vedlagte dispositionsplan for ny etageboligbebyggelse i tre etager,
med i alt 17 boliger samt fællesfaciliteter (bilag 2). Sagen lægger op til beslutning
om, at den fremlagte dispositionsplan danner afsæt for udarbejdelse af
lokalplanforslag i overensstemmelse med kommuneplanen.

**Indstillinger**

Chefen for Plan, Byg og Miljø indstiller, at den vedlagte
dispositionsplan danner afsæt for udarbejdelse af lokalplanforslag.

**Behandling**

Teknik- og Miljøudvalget.

**Sagsfremstilling**

*Boligbebyggelsen*

Dispositionsplanen omfatter en bebyggelse med tre blokke i
tre etager (bilag 2). Det er hensigten at opføre 17 stk. 3-værelses lejligheder
på 85 m² + fællesrum på ca. 45 m² samt depotrum. Bebyggelsen gives en højde på
under 12 m. Boligerne orienteres mod dagslys og med udkig mod syd til fjorden
og forskydes så indbliksgener mellem de enkelte lejligheder minimeres. Den
sydligste blok placeres med facade parallelt med [adresse] for at understøtte
gadebilledet. Adgangs- og færdselsarealer er placeret på grundens østlig del og
mod sydvest er de fælles grønne arealer beliggende. Bebyggelsen er tænkt med
grønne tage og murede facader af rødlige tegl.

*Plangrundlag*

Ejendommen er beliggende i et område, der i kommuneplan
2013-2024 er udlagt til boligformål, jf. rammeområde K03.B14. Inden for området
kan opføres etagebebyggelse i op til 3 etager og 12 m's højde samt en maks.
bebyggelsesprocent på 50. Områdets miljø skal forbedres med ny tilplantning. En
lokalplan med afsæt i dispositionsplanen vil være i overensstemmelse med
lokalplanen.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort, [adresse] 326-2016-140628 |
| Bilag 2 - Dispositionsplan for boligbebyggelse, [adresse] 326-2016-139981 |